​ສຫລ ມອບ​ເທັກ​ໂນ​ໂລ​ຈີ ແລະ​ອຸບ​ປະ​ກອນ ໃຫ້​ ສຳ​ນັກ​ງານຂໍ້​ມູນ ຕ້ານ​ການ​ຟອກ​ເງິນ ສ​ປ​ປ ລາວ
ເອກ​ອັກ​ຄະ​ລັດ​ຖະ​ທູດ ສ​ະ​ຫະ​ລັດ ມອບ​ເທັກ​ໂນ​ໂລ​ຈີ ແລະ​ອຸປະ​ກອນ ດ້ານ​ຂໍ້​ມູນ​ຂ່າວ​ສານ ໃຫ້​ແກ່​ສຳ​ນັກ​ງານ​ຂໍ້​ມູນ ຕ້ານ​ການ​ຟອກ​ເງິນ ຂອງ ສ​ປ​ປ ລາວ.
ລັດຖະບານສະຫະລັດ ໄດ້ມອບເຕັກໂນໂລຊີ ແລະ ອຸປະກອນດ້ານຂໍ້ມູນຂ່າວສານ ໃຫ້ ແກ່ບັນດາເຈົ້າໜ້າທີ່ອະວຸໂສ ຢູ່ທີ່ສຳນັກງານຂໍ້ມູນຕ້ານການຟອກເງິນຂອງ ສປປ ລາວ ສະຖານທູດສະຫະລັດ ໄດ້ມອບອຸປະກອນດັ່ງກ່າວ ໃຫ້ກັບ ທ່ານນາງແພງສີ ແພງເມືອງ ຫົວ ໜ້າສຳນັກງານຂໍ້ມູນ ຕ້ານການຟອກເງິນ ຢູ່ນະຄອນຫຼວງວຽງຈັນ ເມື່ອວັນທີ 1 ພະ ຈິກຜ່ານມານີ້ ເຂົ້າຮ່ວມພິທີດັ່ງກ່າວ ຍັງມີທ່ານນາງ Ekaterina Koposhilko ຈາກອົງ ການສະຫະ ປະຊາຊາດ ເພື່ອບໍລິຫານໂຄງການ ຫລື UNOPS ທ່ານນາງຣີນາ ບິດເຕີ ເອກອັກຄະລັດຖະທູດສະຫະລັດ ປະຈຳ ສປປ ລາວ ໄດ້ກ່າວໃນ ພິທີວ່າ ສປປ ລາວ ໄດ້ສ້າງຄວາມກ້າວໜ້າຫຼາຍ ໃນວຽກງານຕ້ານການຟອກເງິນ ຍ້ອນ ໄດ້ຮັບ ການສະໜັບສະໜູນທີ່ເຂັ້ມແຂງຈາກລັດຖະບານແລະ ທີມງານຂອງສຳນັກງານ ຂໍ້ມູນ ຕ້ານ ການຟອກເງິນ ທີ່ມີຄວາມສາມາດ ພວກເຮົາ ມີຄວາມຍິນດີ ທີ່ໄດ້ໃຫ້ການ ສະໜັບສະໜູນ ວຽກງານ ຂອງສຳນັກງານຂໍ້ມູນຕ້ານການຟອກເງິນ ເຊິ່ງຈະສ້າງຄວາມ ຫຍຸ້ງຍາກຫຼາຍຂຶ້ນ ໃຫ້ພວກອາຊະຍາກອນທີ່ຈະເຂົ້າມາສວຍໃຊ້ຂະແໜງການເງິນຂອງ ສປປ ລາວ ເພື່ອ ຟອກ ເງິນທີ່ໄດ້ຈາກ ການກະກໍາຜິດກົດໝາຍ ໃນເວລາດຽວກັນ ຍັງຊ່ວຍສ້າງຄວາມທັນ ສະໄໝ ໃຫ້ລະບົບທະນາຄານຂອງ ສປປ ລາວ ອຸປະກອນຊ່ວຍເຫຼືອດັ່ງກ່າວ ປະກອບມີຄອມພິວເຕີ ຄອມພິວເຕີພົກພາ ແລະເຄື່ອງພິ້ນ ເຕີ ແນໃສ່ຍົກລະດັບຄວາມສາມາດດ້ານໄອທີຂອງສຳນັກງານຂໍ້ມູນຕ້ານການຟອກເງິນ \ແລະ ຊ່ວຍໃຫ້ພວກເຂົາສາມາດ ນໍາໃຊ້ເຂົ້າໃນວຽກງານຕ້ານການຟອກເງິນ ແລະການ ສະໜອງທຶນໃຫ້ແກ່ການກໍ່ການຮ້າຍ ອຸປະກອນເຫຼົ່ານີ້ແມ່ນສ່ວນໜຶ່ງການສືບຕໍ່ສະໜັບ ສະໜູນ ແລະຮ່ວມມືຂອງສະຖານທູດສະຫະລັດ ກັບລັດຖະບານ ໃນວຽກງານຕ້ານການ ຟອກເງິນແລະ ການກະ ທໍາຜິດກົດໝາຍອື່ນໆ ຢູ່ ສປປ ລາວ ໂຄງການດັ່ງກ່າວກໍາລັງຈັດຕັ້ງປະຕິບັດໂດຍ UNOPS ເຊິ່ງສະໜັບສະໜູນພະນັກງານ ວິຊາການຂອງສຳນັກງານຂໍ້ມູນຕ້ານການຟອກເງິນໃຫ້ໄປຝຶກອົບຮົມຢູ່ຕ່າງປະເທດ ສະ ໜັບສະໜູນດ້ານກົດໝາຍໃຫ້ການຮ່າງບັນດາດໍາລັດ ແລະກົດລະບຽບແລະການໃຫ້ຄໍາ ປຶກສາດ້ານໄອທີໂດຍຜູ້ຊໍານານດ້ານລະບົບໄອທີສໍາລັບໜ່ວຍງານຂໍ້ມູນຕ້ານການຟອກ ເງິນ ອີງຕາມ ເອກອັກຄະລັດຖະທູດບິດເຕີແລ້ວ, ສະຫະລັດມີຄວາມຍິນດີທີ່ໄດ້ຮ່ວມມື ກັບ ລັດຖະບານ ສປປ ລາວ ແລະຄູ່ຮ່ວມງານອື່ນໆ ເຊັ່ນຣາຊະອານາຈັກອັງກິດ ແລະອົງ ການສະຫະປະຊາຊາດ ເພື່ອຄວບຄຸມຢາເສບຕິດ ແລະຕ້ານອາຊະຍາກໍາ ເພື່ອຊ່ວຍ ສປປ ລາວ ຍົກລະດັບຄວາມພະຍາຍາມຂອງຕົນໃນວຽກງານຕ້ານການຟອກເງິນແລະ ການສະໜອງທຶນໃຫ້ການກໍ່ການຮ້າຍ ພາຍໃນ ປະເທດ ເອກອັກຄະລັດຖະທູດບິດເຕີ ກ່າວວ່າ ວຽກຂອງສຳນັກ ງານຂໍ້ມູນຕ້ານການຟອກເງິນ ຈະຊ່ວຍສະໜັບສະໜູນເປົ້າໝາຍຮ່ວມຂອງສະຫະລັດ ແລະ ສປປ ລາວ ໃນວຽກງານ ຕ້ານ ອາຊະຍາກໍາ ແລະຊ່ວຍ ສປປ ລາວ ເຊື່ອມໂຍງເຂົ້າປະຊາຄົມເສດກະກິດອາຊຽນ ແລະ ເສດຖະກິດໂລກ